Kouzelná hůlka (Perfektum, účelová věta, komparativ, tázací zájmena)

Plautius erat dīves et multās rēs pretiōsās in cellā habēbat. Sed fūr noctū vēnit et candēlābrum aureum abstulit. Posterō diē urnam argenteam abstulit. Trēs servōs igitur dēlēgit, ut cellam custōdīrent: ūnus servus prīmam noctis partem custōdīre dēbēbat; alter servus mediam noctis partem; tertius tertiam partem. Sed posterō diē māne fūr tripodās pretiōsissimōs abstulerat.

Itaque Plautius illōs trēs servōs in tablīnum suum vocāvit. „Quis est fūr?“ Nēmō respondit. Plautius igitur trēs virgās servīs trādidit. „Virgae sunt magicae. Illa, quam fūrī trādō, māne longior erit.“ Deinde omnēs servī ad cubicula discessērunt. Servus, quī fūr erat, adodum perterritus erat. Itaque virgam dentibus breviōrem fēcit. Sed virga nōn erat magica; māne nōn longior, sed brevior erat.

Plautius servōs congregāvit et „Servus,“ inquit, „quī virgam breviōrem habet, est fūr.“